# data[].attributes.body
INGREDIENTS:

0,400 g d’arròs bomba.

1/2 pollastre de pagès a trossos petits.

1 ceba.

4 dents d’alls.

2 tomàquets ben madurs.

mig pebrot vermell.

1 pebrot verd tipus italià.

100 g mongetes verdes.

100 g pèsols.

2 carxofes.

8 pastanagues baby congelades o 2 pastanagues fresques.

unes punts d’esparracs.

1,5 litre de brou de pollastre.

ELABORACIÓ:

Posem una cullerada d'oli d'oliva a la cassola ( és millor posar poc oli, ja que el pollastre sempre deixa anar greix, i si és necessari afegir oli després) quan està calent posem el pollastre i deixem que es vagi daurant. Una vegada ben ros el retirem de la cassola i reservem.

En el mateix oli on hem fet el pollastre, sofregim la ceba picada i els alls tallats a rodanxes, uns 15 minuts.

Una vegada que la veiem ben transparent, afegim el pebrot vermell i verd, tallats a trossos i sofregim fins que es comenci a estovar, més o menys 15 minuts més.

Afegim el tomàquet ratllat i sofregim fins que estigui ben concentrat, amb un color fosquet. Ha de queda amb la textura de melmelada.

Arribat aquest moment, incorporem les mongetes verdes, els pèsols, les carxofes i les pastanagues, netes i tallades a trossos.

Afegim el pollastre i un cullerot de brou de pollastre.

Deixem fer uns 10 minuts i afegim l'arròs i sofregim un parell de minuts.

Preparem la picada: posarem els alls, el julivert i el safrà al morter i piquem fins que quedi com una pasta.Reservem

Afegim la resta de brou que tindrem calent, a la cassola de l'arròs i la picada, pugem el foc, rectifiquem de sal i deixem coure uns 15 minuts.

Sempre hem de controlar que l'arròs tingui suficient caldo (encara que ho he dit moltes vegades, us torno a record que l'arròs no es pot remenar, perquè deixaria anar el midó i quedaria pastós, simplement amb la cullera de fusta anirem fent petites incursions per evitar que s'aferri al fons).

Apaguem el foc, posem les puntes d'esparracs per sobre de l'arròs i tapem amb paper d'alumini.

Deixem reposar 5 minuts abans de servir.

# data[].attributes.body
INGREDIENTS

- 3 albergínies grans​

- 500 g carn picada de pollastre​

- 1 ou​

- 1 ceba petita​

- 1 gra d'all​

- Sal​

- Pebre

ELABORACIÓ:

1. Netegem les albergínies i les obrim per la meitat al llarg.​

​2. Les col·loquem en un cassó i les cobrim d'aigua. Afegim una mica de sal i les coem fins que estiguin toves. Les escorrem i les deixem temperar.​

​3. Amb l'ajuda d'una cullera, traiem la polpa de l'albergínia. Intentarem no esquinçar la pell, ja que la farem servir com a recipient per al farciment.​

​4. Piquem molt fina la ceba i l'all i els barregem amb la carn picada, la polpa de l'albergínia, l'ou, la sal i el pebre al gust.​

5. Repartim el farciment entre les albergínies i les col·loquem en una safata apta per a forn.​

​6. Preescalfem el forn a 180 °C i les enfornem uns 20-30 minuts o fins que estiguin llestes. El temps de fornejat dependrà de la quantitat de farciment que col·loquem a cadascuna. És important anar vigilant i treure-les quan estiguin llestes, així evitarem que ens quedin seques.​

,,,,,

# data[].attributes.body
INGREDIENTS:

300 gr de massa de rostit de Nadal, veure recepta de canelons de rostit

1kg de beixamel per a croquetes: 130 de mantega, 120 de farina de blat de moro, 700 gr de llet, 300 gr de nata al 18% MG, sal i nou moscada.

2 ous

Pa ratllat amb all i julivert

Oli d'oliva verge de qualitat

INSTRUCCIONS:

1. Fer la beixamel primer, desfent la mantega poc a poc, afegir la farina i barrejar i deixar coure una mica.

2. Anar diluint poc a poc la llet a sobre i la nata, afegir sal i nou moscada. No parar de remenar, quan comenci a espessir seguim remenant i treiem del foc.

3. Barregem la beixamel amb la massa del farcit de rostit dels canelons.

4. Ho deixem reposar 8h a la nevera, hi posem un paper film "a pell", es a dir, tocant a la massa, per a que no s'enfosqueixi.

5. Un cop reposada la massa, amb ajut de dues culleres anem formant les croquetes, les passem per ou batut i per últim per pa ratllat.

6. Mentrestant posem un cassó petit i alt amb suficient oli d'oliva que cobreixi les croquetes.

7. Coure fins que quedin rosses, les posem sobre paper absorbent per tal que no siguin olioses.

8. Si les volem congelar, simplement quan les hem arrebossat amb pa ratllat les podem posar en un tupper o be en una bossa de congelació.

Porcions 15

Llest en: 50 Minuts

Tipus de plat Entrant, Ingredient

Tipus de recepta: Receptes de croquetes

Ingredient: All, Carns, Ceba, Farina fluixa, Foie, Llet de vaca, Mantega, Nata líquida per cuinar 18% MG, Nou moscada, Oli d'oliva verge, Ous, Pa ratllat, Pastanaga, Pebre, Pollastre, Porro, Sal marina, Tomàquet per amanir, Vi ranci

M’ha sobrat massa de fer les croquetes també ficarem les patates i les xampinyons, etc…

# data[].attributes.body
INGREDIENTS:Pell de patata o d'albergínia sobrant i neta.

Sal.

Pebre.

Oli d’oliva.

ELABORACIÓ:

Posar una paella al foc amb oli i quan sigui calent sofregir-hi les pells fins quedar cruixents.

Treure-les de la paella i posar-les en un plat sobre paper assecant.

Corregir de sal i pebre.

# data[].attributes.body
INGREDIENTS:

400 g de farina de blat

125 g de mantega tova

1 ou

1/2 culleradeta de sal

100 ml d'aigua tèbia

250 g de formatge blanc semidur (formatge planer, veure consells)

ELABORACIÓ:

Per fer la massa de tequeños col·loquem la farina en un bol, fem un buit al centre i afegim la mantega i la sal.

Anem treballant la mantega juntament amb la farina fins a obtenir una mena de molles, millor si ho fem amb els dits, esmicolant la mantega.

Quan tenim tota la mantega esmicolada a la farina, afegim l'ou i amb una forquilla comencem a barrejar, incorporant l'aigua a poc a poc fins a obtenir una massa que puguem pastar amb les mans.

Passem la massa a la taula empolvorada amb una mica de farina i pastem fins que quedi llisa i no s'enganxi, cal pastar una estona fins que la massa quedi ben elàstica, si teniu pastadora podeu fer-la servir.

Si cal podeu incorporar una mica més de farina o una mica més d'aigua segons necessiteu.

Deixeu reposar la massa 30 minuts ben coberta.

# data[].attributes.body
INGREDIENTS:

Un tros de torró(qualsevol va bé) s’un quart de barra de mida aproximadament.

½ l de llet(millor llet d’ametlles).

150 g de sucre(integral o blanc).

2 cullerades soperes de nata.

4 cullerades soperes d’agar-agar.

6 rovells d’ou.

1 cullerada de cafè de ratlladura de pell de llimona,ben fina.

ELABORACIÓ:

1-Unteu un motlle amb una mica de mantega.

2-Poseu els rovells d’ou amb el sucre en un bol de cuina i remeneu bé,fins que obtingueu una crema ben suau.

3-A part,escalfeu la llet,sense que arribi a bullir,i afegiu-hi l’agar-agar.Retireu-ho immediatament del foc i remeneu fins que les algues quedin completament dissoltes.Seguidament afegiu la resta d’ingredients,i un cop estiguin ben batuts,afegiu els rovells.Quan la massa estigui ben fina,aboqueu-la dins el motlle i deixeu-lo reposar a la nevera com a mínim durant tres hores.Passat aquest temps,podeu desmotllar el pastis i decorar-lo al gust.

# data[].attributes.body
Ingredients

neules

cacau en pols

Per al pa de pessic de plàtan i xocolata:

2 ous

85 g de sucre

3 plàtans

150 g de pa de pessic o pa del dia abans

250 ml de llet

250 ml de nata

Per a la trufa de xocolata:

300 g de xocolata

150 ml de nata líquida

un raig de rom

Per a la salsa de torró:

300 ml de llet

150 g de torró de Xixona

Preparació

Per al pa de pessic: suqueu la molla de pa o del pa de pessic amb la nata líquida i la llet.

Bateu els ous amb el sucre fins a blanquejar. Afegiu-hi la resta d’ingredients.

Poseu un paper de forn en un motlle i ompliu-lo amb la massa.

Coeu-ho 45 min a 130 ºC protegit amb paper de forn, o al bany maria pujant la temperatura fins a 180ºC. Punxeu-ho per veure si ha quedat ben cuit. Espereu que es refredi per desemmotllar-ho.

Per a la trufa de xocolata: foneu la xocolata amb la nata líquida i un raig de rom al microones. Un cop fet, poseu-ho a una mànega de pastisseria i espereu que es refredi.

Per a la salsa de torró: escalfeu la llet amb el torró, i ho tritureu.

Serviu el pa de pessic amb la salsa per sobre i la trufa posada al damunt. Acabeu amb una mica de cacau en pols i les neules trossejades (si ho preferiu, deixeu-les sencera clavades al pic del flam).

# data[].attributes.body
Ingredients:

350 grs de polvorons (solen ser d'entre 9 i 11 polvorons) Et recomanem que facis servir el nostre Polvoró Clàssic d'Ametlla

1 sobre de llevat

3 ous

1 iogurt natural

Medi gotet de iogurt d'oli

Medi gotet de iogurt de sucre

Un culleradeta petita de sal

Elaboració:

Preescalfar el forn a 180a.

Esmicolem els polvorons en un bol i ens ajudarem d'una forquilla fins a aconseguir una textura homogènia (tipus farina).

En un altre recipient batem els ous i hi afegirem la resta d'ingredients (llevat, iogurt natural, oli, sucre i sal).

Incorporem els polvorons esmicolats juntament amb els ingredients que ja tenim barrejats.

Barregem-ho tot molt bé fins que quedi una pasta homogènia.

Aboquem la barreja en un motlle greixat amb una mica de mantega i al forn!

Deixarem cuinar 25 minuts de forn a 180a i llest!

Pots decorar amb una mica de sucre glass i amb unes ametlles natural.